Irlandiya sudi Subway’ning sendvichlar uchun nonini non deb tan olishdan bosh tortdi

Irlandiya Oliy sudi Subway tarmog‘ining sendvichlar uchun noni nonning yuridik ta’rifiga muvofiq kelmaydi deb topdi. Bu haqda Irish Independent’ga tayanib Meduza xabar berdi.

Qayd etilishicha, Subway franshizasining irlandiyalik egasi, Bookfinders Ltd. kompaniyasi sud orqali sendvichlar noni asosiy oziq-ovqatlar kabi QQSga tortilmasligiga erishmoqchi bo‘ldi.
Irlandiya sudining aniqlashicha, Subway nonida shakar miqdori Irlandiyaning QQS to‘g‘risidagi 1972-yilgi qonunida non uchun asosiy oziq-ovqat sifatida belgilangan me’yordan besh barabar ortiq bo‘lgan.
Sud Bookfinders Ltd.’ning 2006-yilgi daromadlar bo‘yicha Irlandiya komissiyasining qaroriga nisbatan appelyatsiyani ko‘rib chiqqan va kompaniya 2004—2005-yillar davomida to‘lagan QQSni qoplashdan bosh tortgan.